## Zakon o izmjenama i dopunama Zakona o inspekciji rada

### NN 9/1991 (28.2.1991.), Zakon o izmjenama i dopunama Zakona o inspekciji rada

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o inspekciji rada

Proglašavam Zakon o izmjenama i dopunama Zakona o inspekciji rada kojeg
je Sabor Republike Hrvatske donio na sjednicama Vijeća općina 22. veljače
1991. i Društveno-političkog vijeća 22. veljače 1991. godine.

Klasa: 011-01/91-01/15

Urbroj : 71-91- 1

Zagreb, 25. veljače 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o inspekciji rada

Član 1.

U Zakonu o inspekciji rada ("Narodne novine", br. 9/83 i 17/86)
član 1. mijenja se i glasi: "Nadzor nad primjenom zakona i drugih
propisa o zaštiti na radu obavlja organ uprave nadležan za poslove inspekcije
rada (u daljnjem tekstu organ inspekcije rada), ako zakonom nije određeno
da nadzor nad primjenom tih propisa u određenim djelatnostima obavljaju
drugi organi. Organ inspekcije rada obavlja i nadzor nad primjenom zakona
i drugih propisa o radnim odnosima te općih akata i kolektivnih ugovora
kojima se uređuju prava, obveze i odgovornosti radnika. Organ inspekcije
rada obavlja i druge poslove određene zakonom."

Član 2.

Član 2. mijenja se i glasi: "Organ inspekcije rada nadzire primjenu
propisa o zaštiti na radu i radnim odnosima kod: 1. poduzeća, organizacija
društvenih djelatnosti, banaka i drugih financijskih organizacija, organizacija
za osiguranje, zadruga i drugih oblika suradnje i zajedničkog poslovanja
sa stranim osobama (u daljnjem tekstu: organizacije); 2. radnih ljudi koji
samostslno obavljaju djelatnost osobnim radom odnosno osobnim radom i sredstvima
u vlasništvu građana odnosno kod građanskih pravnih i fizičkih osoba, poljoprivrednih
gospodarstava i predstavništva stranih tvrtki (u daljnjem tekstu: poslodavci),
ako zapošljavaju druge osobe; 3. radnih zajednica organa društveno-političkih
zajednica, društvenih i političkih organizacija, udruženja građana i drugih
organizacija i zajednica, ako zakonom nije drugačije određeno. Organ inspekcije
rada vrši nadzor nad primjenom propisa o zaštiti na radu kod poslodavaca
iako ne zapošljavaju druge osobe te kod građana i građanskih pravnih osoba
ako se koriste radom drugih osoba.

Član 3.

U članu 3. stavu 1. i 2. iza riječi "zaštite na radu" dodaju
se riječi "i radnih odnosa".

Član 4.

Član 4. se briše

Član 5.

Član 5. mijenja se i glasi: "Organ inspekcije rada dužan je razmotriti
zahtjev u svezi s ostvarivanjem zaštite na radu i prava iz radnih odnosa
koji podnose organizacija, poslodavac, radnik, republički fondovi zdravstvenog
odnosno mirovinskog i invaIidskog osiguranja, zajednica u kojoj se osiguravaju
ljudi od rizika i šteta na radu, privredna komora ili sindikat te drugi
organi ili organizacije koji obavljaju javna ovlaštenja i obavijestiti
podnosioca zahtjeva o svom stavu i mjerama koje je poduzeo."

Član 6.

Član 6. mijenja se i glasi: "Poslove organa inspekcije rada obavlja
Inspektorat rada u sastavu Ministarstva rada i socijalne skrbi (u daljnjem
tekstu- Inspektorat rada)."

Član 7.

Član 7. mijenja se i glasi: "Inspektori rada sa sjedištem u Ministarstvu
rada i socijalne skrbi:

1. obavljaju nadzor nad radom inspektora koji djeluju na području općina,
gradu Zagrebu i u centrima republičkih organa uprave;

2. pružaju stručnu pomoć inspektorima koji djeluju u općinama, u gradu
Zagrebu i inspektorima u centrima republičkih organa uprave;

3. brinu se o stručnom osposobljavanju inspektora rada;

4. surađuju pri izradi zakona i drugih propisa;

5. rješavaju o žalbama protiv rješenja koja u prvom stupnju donose inspektori
rada koji djeluju na području općina, grada Zagreba i u centrima republičkih
organa uprave;

6. koordiniraju rad inspektora na teritoriju Republike;

7. prema potrebi obavljaju neposredni nadzor iz nadležnosti inspektora
rada sa sjedištem u općinama, gradu Zagrebu i u centrima republičkih organa
uprave. Ministar rada i socijalne skrbi ovlašten je izdavati obavezne upute
inspektorima o načinu obavljanja nadzora nad primjenom propisa o zaštiti
na radu i radnim odnosima."

Član 8.

Iza člana 7. dodaje se novi član koji glasi: "Član 7a. Inspektori
rada u centrima republičkih organa uprave;

1. obavljaju nadzor nad radom inspektora sa sjedištem u općinama na
svom području:

2. pružaju stručnu pomoć inspektorima sa svog područja;

3. koordiniraju rad inspektora na svom području;

4. obavljaju nadzor nad radom organizacija koje poslove zaštite na radu
obavljaju kao svoju djeletnost;

5. obavljaju neposredni nadzor u smislu određbe člana 1. stava 1. ovoga
zakona u slijedećim djelatnostima:

- proizvodnja i prijenos električne energije,

- crna metalurgija te proizvodnja i prerada obojeriih metala,

- prerada i prijenos zemnog plina i sirove nafte, koja se prema posebnim
propisima ne smatra eksploatacijom,

- proizvodnja naftnih derivata.

- kemijska industrija,

- brodogradnja,

- željeznički, pomorski, riječni i zračni promet:

6. prema potrebi obavljaju neposredni nadzor iz nadležnosti inspektora
rada sa sjedištem u općinama. Centre republičkih organa uprave i područja
na kojima djeluju inspektori iz stava 1. ovoga člana određuje ministar
rada i socijalne skrbi."

Član 9.

Član 9. mijenja se i glasi: "Inspektori rada se sjedištem u općini
koji djeluju na području općina obavljaju neposredno sve poslove iz nadležnosti
organa inspekcije rada osim poslova za koje je ovim zakonom utvrđeno da
obavljaju inspektori rada sa sjedištem u Ministarstvu rada i socijalne
skrbi i u centrima republičkih organa uprave. Inspektor rada sa sjedištem
u jednoj općini može prema potrebi, a uz prethodno ovlaštenje ministra,
obavljati poslove iz stava 1. ovoga člana i na području druge općine. Za
područje više općina može se imenovati jedan inspektor rada."

Član 10.

Član 9a. mijenja se i glasi: "lnspektori rada sa sjedištem u Zagrebu
koji djeluju na području grada Zagreba obavljaju sve poslove iz nadležnosti
inspektora rada iz člana 8. i 9. ovoga zakona."

Član 11.

Član 10. mijenja se i glasi: "Inspektorat rada prati i proučava
stanje zaštite na radu i radnih odnosa te suraduje s drugim inspekcijama,
državnim organima, organizacijama, poslodavcima, sindikatom, udruženjima
poslodavaca, društveno-političkim zajednicama i udruženjima građana. U
svezi s tim pokreće inicijativu i daje mišljenje o unapređenju službe inspekcije
rada."

Član 12.

Član 11. se briše.

Član 13.

Član 13. mijenja se i glasi: "Inspektor rada koji djeluje na području
općine mora imati najmanje VII stupanj stručne spreme tehničkog usmjerenja
i najmanje dvije godine radnog iskustva u toj struci, a za obavljanje poslova
iz člana 1. stava 2. ovoga zakona mora imati najmanje VII stupanj pravnog
usmjerenja i najmanje dvije godine radnog iskustva u toj struci. Inspektor
rada u sjedištu Ministarstva rada i socijalne skrbi te u centrima republičkih
organa uprave odnosno gradu Zagrebu za poslove iz člana 8. ovoga zakona
mora imati najmanje VII stupanj stručne spreme tehničkog usmjerenja i najmanje
pet godina radnog iskustva u toj struci, a za obavljanje postova iz člana
1. stava 2. ovoga zakona mora imati najmanje stručnu spremu sedmog stupnja
pravnog usmjerenja i najmanje pet godina radnog iskustva u struci."

Član 14.

Član 14. mijenja se i glasi: "Inspektori rada imenuju se na ćetiri
godine. Inspektore rada imenuje i razrješava Vlada Republike Hrvatske na
prijedlog Ministra rada i socijalne skrbi."

Član 15.

Članu 15. riječi "Izvršno vijeće Sabora- zamjenjuju se riječima
"Vlada Republike Hrvatske".

Član 16.

Iza člana 15. naziv poglavlja IV. mijenja se i glasi:" Ovlaštenja
i dužnosti Inspektorata rada".

Član 17.

U članu 16. riječi" Organi inspekcije rada dužni su" zamjenjuju
se riječima "Organ inspekcije rada dužan je", a riječi "i
zanatstvo" brišu se. U istom članu dodaje se novi stav 2. koji glasi:
"Inspektorat rada utvrđuje godišnjim programom rada najmanji broj
i strukturu nadzora iz oblasti radnih odnosa."

Član 18.

U članu 17. stavu 1. mijenja se druga rečenica tako da glasi: "O
dogadaju koji je uzrokovao smrt radnika ili povrede dvaju ili više radnika
inspektor rada dužan je odmah izvjestiti Inspektorat rada." Stav 2.
mijenja se i glasi: "O izvršenom nadzoru prema odredbi stava 1. ovoga
člana inspektor rada je dužan podnijeti izvješće Inspektoratu rada."

Član 19.

U članu 19. stav 1., mijenja se i glasi: "Ako prilikom obavljanja
nadzora inspektor rada utvrdi da je povrijeđen zakon ili drugi propis,
kolektivni ugovor, odnosno opći akt ćije je provođenje ovlašten nadzirati,
dužan je rješenjem." U stavu 1. točki 1. iza riječi -zaštite na radu"
dodaju se riječi "odnosno odreba kojom se uređuje radni odnos."
U stavu 1. točka 5. mijenja se i glasi: "Zabraniti rad dok se na mjestu
rada odnosno u radnoj okolini ne otklone nedostaci ili dok traju okolnosti
zbog kojih je neposredno ugrožen život radnika odnosno građana." U
stavu 1, dodaje se točka 6. koja glasi: "Zabraniti radniku rad, ako
radi suprotno odredbama propisa iz radnih odnosa, čime mu je neposredno
ugrožen život ili zdravlje." Iza stava 4. dodaje se novi stav 5. koji
glasi: "Ukoliko inspektor rada poduzme mjeru iz stava I. točke 5.
ovoga člana, a ne postoje objektivne mogućnosti da se stanje dovede u sklad
s postojećim propisima, pokrenut će postupak pred nadležnim organom radi
trajne zabrane rada."

Dosadašnji stav 5. postaje stav 6.

Član 20.

U članu 21. iza stava 1. dodaje se novi stav 2. koji glasi: "Rješenje
iz člana 19. stava 1. točke 1. ovoga zakona koje se odnosi na primjenu
određaba o uređenju radnog odnosa ne upisuje se u knjigu nadzora."
Dosadašnji stav 3. postaje stav 4.

Član 21.

Član 22. mijenja se i glasi: "Protiv rješenja koje donese inspektor
rada iz člana 8. 9. i 10. može se izjaviti žalba Inspektoratu rada u roku
od 8. dana od dana upisa rješenja u knjigu nadzora odnosno od dana dostave
rješenja. Protiv rješenja koje donese inspektor rada iz člana 7. nije dopuštena
žalba već se protiv toga rješenja može pokrenuti upravni spor.Žalba odgađa
izvršenje osim kad je izjavljena protiv rješenja donesenog na temelju člana
19. stava 1. točke 3, 4, 5. i 6. ovoga zakona".

Član 22.

U članu 23. stavu 1. i 2. iza riječi "zaštiti na radu" dodaju
se riječi.ili radnim odnosima". Iza stave 2. dodaje se novi stav 3.
koji glasi: "Ako inspektor rada u nadzoru utvrđi da organizacija koja
poslove zaštite na radu obavlja kao svoju djelatnost ne ispunjava propisane
uvjete ili utvrđi u tri navrata tijekom godine da organizacija ćini povredu
propisa koja je privredni prijestup, privremeno će zabraniti obavljanje
djelatnosti i pokrenuti postupak za poništenje rješenja za obavljanje poslova
zaštite na radu." Dosadašnji stav 3. postaje stav 4.

Član 23.

U članu 24. stavu 1. riječi "samoupravnim" i "i obavijestiti
društvenog pravobranioca samoupravljanja" brišu se. Stav 2. mijenja
se i glasi: "Ako organizacija ne uredi provođenje zaštite na radu
ni nakon 30 dana od dana dostavljenog upozorenja prema stavu 1. ovoga člana,
inspektor rada je dužan o tome obavijestiti skupštinu društveno-političke
zajednice."

Član 24.

U članu 25. riječ "samoupravnim" briše se, a na kraju odredbe
ovoga člana briše se točka i dodaju riječi "odnosno poslodavca."

Član 25.

U članu 26. iza riječi "upozorenje" dodaju se riječi "odnosno
poslodavca".

Član 26.

Iza člana 26. dodaje se novi član koji glasi: "Član 26a. Ako inspektor
rada ocijeni da opći akt ili odluka kojim se uređuju prava i obveze iz
radnog odnosa nije u suglasnosti s ustavom, zakonom, drugim propisom ili
kolektivnim ugovorom dužan je o tome upozoriti organizaciju odnosno poslodavca.
Ako organizacija odnosno poslodavac u roku od 30 dana ne postupi po upozorenju
iz stava 1. ovoga člana, inspektor rada će rješenjem obustaviti u cijelosti
ili djelomično, od izvršenja opći akt ili odluku kojom se povređuje pravo
radnika. Inspektor rada će poduzeti mjere iz stava 1. i 2. ovoga člana
i u slučaju kada kolektivni ugovor nije u skladu s ustavom, zakonom, drugim
propisom ili kolektivnim ugovorom zaključenim na višoj razini. Nakon što
je rješenjem obustavljeno izvršenje općeg akta, odluke ili kolektivnog
ugovora ministar rada i socijalne skrbi će u roku od 8 dana od dana donošenja
rješenja o obustavi, pokrenuti pred ustavnim sudom postupak za ocjenu ustavnosti
odnosno zakonitosti obustavljenog akta, odluke ili kolektivnog ugovora.
Inspektor rada će postupiti na isti način kada je akt koji uređuje zaštitu
na radu u suprotnosti s ustavom, zakonom, drugim propisom ili kolektivnim
ugovorom."

Član 27.

U članu 27. stavu 1. i 2. iza riječi "zaštiti na radu" dodaju
se riječi "i radnim odnosima."

Član 28.

Član 28. mijenja se i glasi: "Ministarstvo rada i socijalne skrbi
podnosi Vladi Republike Hrvatske i Saboru Republike Hrvatske godišnje izvješće
o radu inspekcije rada i o problemima zaštite na radu i zaštite prava iz
radnog odnosa u Republici s prijedlozima mjera za poboljšanje stanja u
tim oblastima."

Član 29.

Iza člana 28. dodaje se novo poglavlje "V. Kaznene odredbe"
te novi članovi koji glase: "Član 28a. Novčanom kaznom od 25.000 do
75.000 kaznit će se za prekršaj organizacija, poslodavac ili druga pravna
osoba: 1. ako spriječi ili ometa inspektora rada u izvršavanju nadzora
ili mu uskrati davanje potrebnih podataka ili uvid u dokumentaciju potrebnu
za obavljanje poslova iz njegove nadležnosti ili ako mu dade netočne podatke,
2. ako ne postupi po izvršnom rješenju inspektora rada kojim je naređeno
izvršenje neke radnje. Za radnju iz stavka 1. ovoga članka kaznit će se
za prekršaj i odgovorna osoba novčanom kaznom od 5.000 do 15.000. Član
28b. Novčanom kaznom od 5.000 do 30.000 kaznit će se za prekršaj pojedinac
ako učini koju od radnji iz člana 28a. ovoga zakona. Član 28c. Na prijedlog
inspektora rada organizaciji odnosno poslodavcu može se osim novčane kazne
izreći i zaštitna mjera oduzimanja dozvole za bavljenje određenim zanimanjem
ili djelatnošću u trajanju do jedne godine u slučaju kada primi na rad
radnika prije nego što je na način i uz uvjete određene općim aktom i zakonom
zasnovao radni odnos."

Član 30.

Poglavlje V. postaje poglavlje VI.

Član 31.

Nakon stupanja na snagu ovoga zakona Ministarstvo rada i socijalne skrbi
preuzima općinske inspektore rada i inspektore rada grada Zagreba kao vršioce
dužnosti inspektora rada. U roku od šest mjeseci od dana stupanja na snagu
ovoga zakona raspisat će se natječaj i izvršiti imenovanje inspektora iz
stava 1. ovoga člana. Temeljem natječaja iz stava 2. ovoga člana mogu biti
imenovane osobe koje ispunjavaju uvjete iz člana 13. ovoga zakona. Izuzetno
inspektori rada zatečeni na dan stupanja na snagu ovoga zakona, koji nemaju
odgovarajući stupanj stručne spreme, mogu biti ponovno imenovani.

Član 32.

Ovaj zakon stupa na snagu osmoga dana nakon objave u "Narodnim
novinama".

Klasa: 116-01/90-01/02

Zagreb, 22. veljače 1991.

SABOR REPUBLIKE HRVATSKE

Predsjednik Vijeća općina

**Slavko Degoricija, v. r.**

Predsjednik Sabora

**dr.Žarko Domljan, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 9/1991-215